钦定古今图书集成/明伦汇编/氏族典/第441卷 > 《廖用贤尚友录》 > 蒋俨
## 钦定古今图书集成/明伦汇编/氏族典/第441卷 > 《廖用贤尚友录》 > 蒋俨

按《唐书蒋俨传》：“俨，常州义兴人。擢明经第，为右屯卫
兵曹参军。太宗将伐高丽，募为使者，俨请行，为莫离
支所囚，以兵胁之，不屈，内窟室中。高丽平，乃得归。帝
奇其节，授朝散大夫，为幽州司马，擢会州刺史，再迁
殿中少监，进蒲州刺史。永隆二年，以老致仕。未几，复
召为太仆卿，徙太子右卫副率。中宗在东宫，俨数争”
过失，不见用。以太子詹事致仕，卒。